Krakatoa (arhipelag)

Arhipelag Krakatoa je mali nenaseljeni arhipelag vulkanskih ostrva formiran od stratovulkana Krakatoe smještenog u tjesnacu Sunda, između velikih otoka Jave i Sumatre. Od 2018. godine, ovaj arhipelag se sastoji od četiri glavna ostrva: Verlaten (Sertung), Lang (Rakata Kecil ili Panjang), Rakata i trenutno vulkanski aktivni Anak Krakatoa . Ova ostrva zajedno su dio indonežanskog otočnog sistema nastalog subdukcijom Indo-australske ploče prema sjeveroistoku. Kao dio dinamičnog vulkanskog sistema, ostrva su se kontinuirano preobražvala kroz historiju, posebno u toku erupcije Krakatoe 1883. Politički, arhipelag Krakatoa leži u potpunosti unutar provincije Lampung, u Indoneziji, te formira jedan dio Nacionalnog parka Ujung Kulon . Geologija Krakatoa je aktivni stratovulkan koji je lociran u Indoneziji i leži na krajnjem zapadnom obodu Vatrenog pojasa pacifika. Krakatoa je izrazito snažan vulkan, a erupcija iz 1883. godine jedna je od najsmrtonosnijih i najrazornijih vulkanskih erupcija u historiji. Geografija Trenutna ostrva Ostrvo Verlaten (Sertung) – Verlaten je nisko ostrvo sa izaženim brdom u sredini. Osim manjeg kolapsa na jugoistoku (najbliže glavnom ostrvu Krakatoa), Verlaten je pretrpio štete u erupciji 1883. godine. Površinski se povećao za gotovo 3 puta zbog pada plavca. Ostrvo Lang (poznato i kao Mala Krakatoa, ili Panjang) – Lang je, naprotiv, poprilično brdovit. Erupcijom 1883. godine je bio minimalno pogođen; zapravo je narastao površinom od masivnog pada plavca, iako je većina dodatne površine isprana u roku od nekoliko godina. Rakata (aka Greater Krakatoa) – 813 metara (2.667 ft) visine, bio je najveći i najjužniji od tri vulkana koji su formirali sada uništeno ostrvo "Krakatoa" (drugi su Danan i Perboewatan ), isto tako jedini koji nije uništen u erupciji 1883. Međutim, Rakata je u toj erupciji izgubila svoju sjevernu polovinu, ostavljajući samo južnu. Izložena litica naizgled je veoma upečatljiva, djelomično predstavlja veliki otkriveni nasip. Ova karakteristika je nazvana "Oko Krakatoa". Anak Krakatoa – Nakon erupcije 1883. godine, kupola od lave Krakatoa bila je u potpunosti ispod površine okeana. U decembru 1927. erupcijom je došlo do formiranja novog ostrva koje se uzdizalo iznad površine okeana. Erupcije su u početku bile od plavca i pepela, a to ostrvo i druga dva ostrva koja su uslijedila brzo su erodirali učinkom mora. Na kraju je četvrto ostrvo po imenu Anak Krakatau (što na indonežanskom znači "dijete Krakatoa") provalilo u vodu u augustu 1930. i proizvelo tokove lave brže nego što bi ih talasi mogli erodirati. Bivša ostrva Poolsche Hoed (holandski: "poljski šešir") – nekadašnje malo stjenovito otočje između ostrva Krakatoa i ostrva Lang, koje je uništeno u erupciji 1883. godine. Ime je navodno nastalo zbog njegovog izgleda: vrh pod oštrim uglom, sličan starinskim kapama koje su nosili Poljaci. Calmeyer (ponekad se piše Calmejer) – nekadašnje ostrvo nastalo od posljedica vulkanske erupcije Krakatoe 1883. godine, u kanalu Sebesi između ostrva Krakatoa i Sebesija, koje je bilo prilično plitko područje (oko 20 metara prije erupcije). Calmeyer je bio nešto viši od Steersa, na oko 6,5 metara na najvišoj tački. Njih dvoje su prilično brzo erodirali djelovanjem valova. Erodirao je utjecajem valova te uskoro i nestao. Pješčane sprudove koji nose imena istražitelja idalje su ostali. Steers (ostrvo) – prijašnje ostrvo nastalo od eruptivnih posljedica Krakatoe 1883. godine, u kanalu Sebesi između ostrva Krakatoa i Sebesija. Steers je bio nešto veći od njih, ali nikada nije bio više od tri metra iznad vodene linije. One su prilično brzo erodirane djelovanjem valova i nestale su u roku od dvije godine. Vidi Sebesi Izvori Simkin, Tom and Richard S. Fiske (1983). Krakatau, 1883—the volcanic eruption and its effects. Smithsonian Institution Press. ISBN 0-87474-841-0. Rupert Furneaux (1964). Krakatoa. Prentice-Hall. ISBN 1111751633. Quammen, David (1996). The Song of the Dodo: Island Biogeography in an Age of Extinctions. New York: Simon & Schuster. str. 141–151. ISBN 0-684-82712-3.